CELEX: 62017CA0064
Language: sk
Date: 2018-03-08 00:00:00
Title: Vec C-64/17: Rozsudok Súdneho dvora (siedma komora) z 8. marca 2018 (návrh na začatie prejudiciálneho konania, ktorý podal Tribunal da Relação do Porto – Portugalsko) – Saey Home & Garden NV/SA/Lusavouga-Máquinas e Acessórios Industriais SA (Návrh na začatie prejudiciálneho konania — Súdna spolupráca v občianskych veciach — Súdna právomoc a výkon rozhodnutí v občianskych a obchodných veciach — Nariadenie (EÚ) č. 1215/2012 — Článok 25 — Existencia doložky o voľbe právomoci — Ústna dohoda bez písomného potvrdenia — Doložka nachádzajúca sa vo všeobecných predajných podmienkach uvedených na faktúrach — Článok 7 bod 1 písm. b) — Zmluva o obchodnej koncesii medzi spoločnosťami usadenými v dvoch rôznych členských štátoch, ktorej predmetom je trh tretieho členského štátu — Článok 7 bod 1 písm. b) druhá zarážka — Určenie súdu, ktorý má právomoc — Miesto plnenia záväzku charakteristického pre takúto zmluvu)

7.5.2018   
            
            
               SK
            
            
               Úradný vestník Európskej únie
            
            
               C 161/12
            
         Rozsudok Súdneho dvora (siedma komora) z 8. marca 2018 (návrh na začatie prejudiciálneho konania, ktorý podal Tribunal da Relação do Porto – Portugalsko) – Saey Home & Garden NV/SA/Lusavouga-Máquinas e Acessórios Industriais SA
   (Vec C-64/17) (1)
   
   ((Návrh na začatie prejudiciálneho konania - Súdna spolupráca v občianskych veciach - Súdna právomoc a výkon rozhodnutí v občianskych a obchodných veciach - Nariadenie (EÚ) č. 1215/2012 - Článok 25 - Existencia doložky o voľbe právomoci - Ústna dohoda bez písomného potvrdenia - Doložka nachádzajúca sa vo všeobecných predajných podmienkach uvedených na faktúrach - Článok 7 bod 1 písm. b) - Zmluva o obchodnej koncesii medzi spoločnosťami usadenými v dvoch rôznych členských štátoch, ktorej predmetom je trh tretieho členského štátu - Článok 7 bod 1 písm. b) druhá zarážka - Určenie súdu, ktorý má právomoc - Miesto plnenia záväzku charakteristického pre takúto zmluvu))
   (2018/C 161/14)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal da Relação do Porto
   
      Účastníci konania pred vnútroštátnym súdom
   
   
      Žalobkyňa: Saey Home & Garden NV/SA
   
      Žalovaná: Lusavouga-Máquinas e Acessórios Industriais SA
   
      Výrok rozsudku
   
   
               1.
            
            
               Článok 25 ods. 1 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že s výhradou overení, ktoré prináleží vykonať vnútroštátnemu súdu, taká doložka o voľbe právomoci, ako je doložka vo veci samej, nachádzajúca sa vo všeobecných predajných podmienkach uvedených na faktúrach vystavených jednou zo zmluvných strán, nespĺňa požiadavky tohto ustanovenia.
            
         
               2.
            
            
               Článok 7 bod 1 nariadenia č. 1215/2012 sa má vykladať v tom zmysle, že podľa tohto ustanovenia je súdom, ktorý má právomoc na rozhodnutie o žalobe o náhradu škody v súvislosti s vypovedaním zmluvy o obchodnej koncesii uzatvorenej medzi dvoma spoločnosťami, ktoré sú usadené a vykonávajú činnosť v rôznych členských štátoch, týkajúcej sa uvádzania výrobkov na vnútroštátny trh tretieho členského štátu, na ktorého území nemá ani jedna z týchto spoločností organizačnú zložku či stálu prevádzkareň, ten súd členského štátu, v ktorého územnej pôsobnosti sa nachádza miesto hlavného poskytnutia služieb, ako to vyplýva z ustanovení zmluvy, ako aj, v prípade neexistencie takýchto ustanovení, miesto skutočného plnenia podľa tejto zmluvy, a v prípade nemožnosti určiť ho na tomto základe, miesto sídla obchodného zástupcu.
            
         
      (1)  Ú. v. EÚ C 112, 10.4.2017.